CELEX: 31984R1689
Language: el
Date: 1984-06-13 00:00:00
Title: Κανονισμός (ΕΟΚ) αριθ. 1689/84 της Επιτροπής της 13ης Ιουνίου 1984 περί του καθεστώτος εισαγωγής στη Γαλλία κλωστοϋφαντουργικών προϊόντων (κατηγορίας 20) καταγωγής Πακιστάν

Avis juridique important

|

31984R1689

Κανονισμός (ΕΟΚ) αριθ. 1689/84 της Επιτροπής της 13ης Ιουνίου 1984 περί του καθεστώτος εισαγωγής στη Γαλλία κλωστοϋφαντουργικών προϊόντων (κατηγορίας 20) καταγωγής Πακιστάν  

Επίσημη Εφημερίδα αριθ. L 160 της 16/06/1984 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 1689/84 ΤΗΣ ΕΠΙΤΡΟΠΗΣ  της 13ης Ιουνίου 1984  περί του καθεστώτος εισαγωγής στη Γαλλία κλωστοϋφαντουργικών προϊόντων (κατηγορίας 20) καταγωγής Πακιστάν  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε από τον κανονισμό (ΕΟΚ) αριθ. 3762/83 (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία κλωστοϋφαντουργικών προϊόντων (κατηγορίας 20) καταγωγής Πακιστάν, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στο Πακιστάν στις 7 Ιουνίου 1984 αίτηση διαβουλεύσεων·  ότι, εν αναμονή αμοιβαίας αποδεκτής λύσης, η Επιτροπή ζήτησε από το Πακιστάν να περιορίσει προσωρινά, για τρεις μήνες, από την ημερομηνία που κοινοποιήθηκε η αίτηση διαβουλεύσεων, τις εξαγωγές των προϊόντων της κατηγορίας 20 προς τη Γαλλία σε 60 τόνους·  ότι, εν αναμονή του αποτελέσματος των διαβουλεύσεων αυτών, οι εισαγωγές των προϊόντων της εν λόγω κατηγορίας πρέπει να υπάγονται προσωρινά σε ταυτόσημο ποσοτικό περιορισμό·  ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, τα οποία έχουν εξαχθεί από το Πακιστάν μεταξύ της 7ης Ιουνίου 1984 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο·  ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από το Πακιστάν πριν από την ημερομηνία ενάρξεως ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία των προϊόντων της κατηγορίας 20 καταγωγής Πακιστάν υπόκειται σε προσωρινό ποσοτικό περιορισμό έως 6 Σεπτεμβρίου 1984 υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Πακιστάν προς τη Γαλλία προ της ημερομηνίας ενάρξεως της ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από το Πακιστάν προς τη Γαλλία μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Όλες οι ποσότητες αυτών των προϊόντων, που αποστέλλονται από το Πακιστάν από 7 Ιουνίου 1984 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτομένων προϊόντων, τα οποία όμως έχουν αποσταλεί από το Πακιστάν πριν από την ημερομηνία ενάρξεως ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 6 Σεπτεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουνίου 1984.  Για την Επιτροπή  Wilhelm HAFERKAMP  Αντιπρόεδρος    (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 380 της 31. 12. 1982, σ. 1.   ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία   // Κλάση του  Κοινού  Δασμολογίου   // Κώδικας  ΝΙΜΕΧΕ  (1984)   // Περιγραφή εμπορευμάτων   // Τρίτη  χώρα   // Κράτος  μέλος   // Μονάδες  // Ποσοτικά όρια από  7 Ιουνίου έως  6 Σεπτεμβρίου  1984  //   //   //   //   //   //   //   //   //   //   //  //   //   //   //   //   // 20   // 62.02  Β Ι α)  γ)   //  62.02-12, 13, 19  // Οθόναι κλίνης, τραπέζης, καθαριότητος, υπηρεσίας ή μαγειρείου. Παραπετάσματα, παραπετάσματα διαφανή υαλοπινάκων, θυρών και παραθύρων και έτερα είδη επιπλώσεως:  Β. Έτερα:  Οθόναι κλίνης, υφασμέναι  // Πακιστάν  // F  // τόνοι  // 60  //   //   //   //   //   //   //   //